מרכז מורשת יהדות בבל

מרכז מורשת יהדות בבל הוא מוסד ללא כוונת רווח, מוזיאון ומרכז מחקר באור יהודה המנציח את מורשת יהדות בבל.המרכז פועל מכוח חוק התרבות והאמנות, התשס"ג-2002 המרכז "הוקם בשנת 1973 במטרה לשמר את ההיסטוריה של הקהילה היהודית בעיראק ולהבטיח, שהיא תישאר חלק מהנרטיב העתידי של העם היהודי", על פי ההצהרה באתר האינטרנט של המרכז מטרות ופעילות מטרות המרכז לאסוף, לשמר ולהנציח את מורשת יהדות בבל. למטרות אלו מפעיל "המרכז" מכון מחקר, הוצאה לאור, ספרייה וארכיונים בהם אלפי ספרים בנושא יהדות בבל. במסגרת המכון נערכים כנסים אקדמיים, מחקרים, שחוקרים הֶבֵּטיםים של שירה, סיפורת, מוזיקה, ריקוד,מחזאות וביגוד, שהם חלק ממורשת יהדות בבל. המרכז מפעיל גם את "מוזיאון יהדות בבל" שנפתח לציבור בשנת 1988, ומציג תערוכות קבועות ומתחלפות. אגפי המרכז והמוזיאון האגף ההיסטורי מספר את תולדותיה של יהדות בבל. האגף האתנוגרפי מציג את אורח חייהם של היהודים, מנהגיהם ההווי ותרבותם החומרית. אגף זה עוסק באיסוף חפצים ופרטי לבוש של יהדות עיראק, לצורכי שימור ולתיעוד. כאן יש שיחזור של חדרי מגורים וחדרי אירוח, וילונות, מכונת תפירה, כלי מטבח, כְּתוּבּוֹת, כיסים לכְּתוּבּוֹת ובגדי תינוקות עליהם רקומים קמעות. הגלריה לאומנות פלסטית מציגה תערוכות מתחלפות המתכתבות עם המורשת והתרבות של יהודי בבל. במסדרונות המרכז מוצגים ציורים של שלמה כדורי המתארים את יהדות בבל. מוזיאון יהדות בבל המרכז מפעיל גם את "מוזיאון יהדות בבל", שנפתח לציבור בשנת 1988. במוזיאון מוצגים ציורים, צילומים וחפצים היסטוריים של עולי עיראק. במוזיאון מוצגים למבקרים פרקים מתולדות יהודי בבל לדורותיהם במשך למעלה מ-2,600 שנה. באמצעות תערוכות הקבע, מוצגות תרומתן של ההנהגה הרוחנית של הישיבות הגדולות וההנהגה הגשמית של ראשות הגולה לקיומו של העם היהוד, כמו גם יחסי הקהילה עם השלטון והחברה הסובבת בתקופות השונות. התערוכות במוזיאון מפנות זרקור לעבר הקהילות השונות המרכיבות את יהדות בבל ולתמורות, שחלו בהן במאות השנים האחרונות. במוזיאון מוצגים צילומים של המוסדות היהודיים העצמאיים, שהקימו, כמו, בית-ספר יהודי "פרדס הילדים", שייסד אהרן ששון (המורה) וקבוצת כדורגל של אגודת "מכבי". במוזיאון תערוכות המוקדשות במיוחד למאורעות המרכזיים בחייהם של יהודי עיראק במאה ה-20. שניים מהמוצגים הם עמודי זיכרון בהם רשומים שמות הנרצחים בפרהוד. הקמת התנועה הציונית בגלוי ובמחתרת, העלייה ההמונית לישראל וההשתלבות במדינת ישראל. המוזיאון מארגן גם חוגים לבני נוער בנושא שירה וריקוד ממורשת יהדות בבל במטרה להנחיל לדור הצעיר את ערכי המורשת. מבנה המוזיאון המוזיאון נראה כמו בית מגורים יהודי בעיראק עם מרפסות תלויות ועוצב סביב מוטיב הבית היהודי המסורתי בעיראק, כשבליבו חצר פנימית. כמו כן, שוחזרו סמטה ברובע היהודי ובית הכנסת הגדול בבגדאד. ב- 25 באפריל 2013 ביקר נשיא המדינה שמעון פרס במרכז. את ביקורו סיכם במילים הבאות: ”אי אפשר שלא להתפעל מהמפעל התרבותי והמחקרי הנפלא, המוצא את ביטויו המיוחד במרכז מורשת יהדות בבל... חובה מוסרית ולאומית היא לחקור, לאסוף, לתעד ולשמר את כל נתיביה ושכיותיה של הקהילה הזאת ... גם הפזורה של יהודי עיראק בחו"ל שרישומה הטוב ניכר בארצות העולם, רתומה למשימה הזאת ושותפה למפעל הזה”. פרסים והוקרה התשמ"ט– 1989 פרס יושב ראש הכנסת על העמקת הידע והתודעה של העם היהודי לעדותיו קישורים חיצוניים אתר האינטרנט הרשמי של מרכז מורשת יהדות בבל (בעברית ובאנגלית) מרכז מורשת יהדות בבל, ברשת החברתית פייסבוק מרכז מורשת יהדות בבל, סרטונים בערוץ היוטיוב מרכז ומוזיאון מורשת יהדות בבל (אור יהודה), דף שער בספרייה הלאומית ספרים אודות יהדות בבל רחל סילקו, בך חירותי עיר בירתי הספר נמצא בספרייה הלאומית אברהם בן-יעקב (חוקר), יהודי בבל מסוף תקופת הגאונים עד ימינו, ירושלים: הוצאת יד יצחק בן צבי, תשכ"ה; מהדורה שנייה, הוצאת "קריית ספר", ירושלים תשל"ט. הספר נמצא בספריית מרכז מורשת יהדות בבל אברהם בן-יעקב (חוקר),חוברת מילואים לספר הנ"ל, "קריית ספר", ירושלים תשל"ט אברהם בן-יעקב (חוקר),שירה ופיוט של יהודי בבל בדורות האחרונים, ירושלים: הוצאת יד יצחק בן צבי, תש"ל אברהם בן-יעקב (חוקר),קיצור תולדות יהודי בבל, ירושלים: הוצאת ראובן מס, תשל"א אברהם בן-יעקב (חוקר),קברים קדושים בבבל, ירושלים: הוצאת מוסד הרב קוק, תשל"ד הערות שוליים